## Sak nn/21 Vedtektsendring § 5.5

Valgkomitéen vil foreslå en makstid for KiNS-styrets medlemmer på seks år. Komitéen har følgende punkter de mener taler for en slik ordning:

* Fornyelse
* Engasjement
* Mulighet for flere av medlemmene til å ta del i/påvirke organisasjonens veivalg og policy
* Styrearbeid er verdifull erfaring og et godt punkt på enhvers CV
* Redusere faren for stagnering i organisasjonens utvikling og evnen til oppdatering

### Hva kan tale imot makstid og hva har nytt forslag gjort for å motvirke negative konsekvenser:

* Fare for mangel på verdifull kontinuitet
  + Tiltak: Seks år er lang tid og ethvert medlem kan gjenvelges etter to år utenfor styret
* Miste verdifull kunnskap og erfaring
  + Tiltak: Den som slutter i et styre, trer ikke automatisk ut av KiNS – mye av dagens ressurser hentes i dag også blant organisasjonens vanlig medlemmer
* Noen kan vokse inn i lederverv
  + Tiltak: Valgkomitéens formulering sier «….kan ikke inneha *samme* verv sammenhengende….» - altså kan et styremedlem sitte i mange år før det velges til leder for nye (maks) seks år.

En makstid for styremedlemmer er den vanligste praksis for NGOer og stiftelser i Norge i dag.

## Dagens formulering i vedtektene:

Styrets leder og styremedlemmer velges for to år. Valgperioden må tilpasses slik at ikke hele styret er på valg samme år. Varamedlemmene velges for ett år.

## Valgkomitéens forslag til vedtak:

### Paragraf 5.5 i styrets vedtekter endres til:

Foreningen skal ha et styre på fem medlemmer og mellom ett og tre varamedlem(mer). Styrets medlemmer og varamedlemmer velges av KiNS’ generalforsamling.

Styrets leder velges i eget valg på generalforsamlingen, to år av gangen. Styrets øvrige medlemmer velges for to år av gangen, hvor to av medlemmene står på valg i år med partall, de øvrige to i år med oddetall. Styrets varamedlemmer velges for ett år av gangen.

Et medlem av styret kan ikke inneha samme verv sammenhengende i mer enn seks år. Valgbarheten gjenoppstår etter to år.